title: Regolament ta' Implimentazzjoni tal-Kummissjoni (UE) 2018/1293 tas-26 ta' Settembru 2018 li jemenda r-Regolament ta' Implimentazzjoni tal-Kummissjoni (UE) 2017/2470 fir-rigward tal-kundizzjonijiet tal-użu tal-ikel ġdid lattitol (Test b'rilevanza għaż-ŻEE.)

text:
                  27.9.2018

                  MT

                  Il-Ġurnal Uffiċjali tal-Unjoni Ewropea

                  L 243/2

         REGOLAMENT TA' IMPLIMENTAZZJONI TAL-KUMMISSJONI (UE) 2018/1293
         tas-26 ta' Settembru 2018
         li jemenda r-Regolament ta' Implimentazzjoni tal-Kummissjoni (UE) 2017/2470 fir-rigward tal-kundizzjonijiet tal-użu tal-ikel ġdid lattitol
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2015/2283 tal-Parlament Ewropew u tal-Kunsill tal-25 ta' Novembru 2015 dwar ikel ġdid, li jemenda r-Regolament (UE) Nru 1169/2011 tal-Parlament Ewropew u tal-Kunsill u li jħassar ir-Regolament (KE) Nru 258/97 tal-Parlament Ewropew u tal-Kunsill u r-Regolament tal-Kummissjoni (KE) Nru 1852/2001 (1), u b'mod partikolari l-Artikolu 12 tiegħu,
         Billi:

                     (1)

                     Ir-Regolament (UE) 2015/2283 jipprevedi li huwa biss l-ikel ġdid awtorizzat u inkluż fil-lista tal-Unjoni li jista' jitqiegħed fis-suq fl-Unjoni.

                     (2)

                     Skont l-Artikolu 8 tar-Regolament (UE) 2015/2283, ġie adottat ir-Regolament ta' Implimentazzjoni tal-Kummissjoni (UE) 2017/2470 (2), li jistabbilixxi lista tal-Unjoni ta' ikel ġdid awtorizzat.

                     (3)

                     Skont l-Artikolu 12 tar-Regolament (UE) 2015/2283, il-Kummissjoni trid tiddeċiedi dwar l-awtorizzazzjoni u dwar it-tqegħid fis-suq tal-Unjoni ta' ikel ġdid u dwar l-aġġornament tal-lista tal-Unjoni.

                     (4)

                     Id-Deċiżjoni ta' Implimentazzjoni tal-Kummissjoni (UE) 2017/450 (3), f'konformità mar-Regolament (KE) Nru 258/97 tal-Parlament Ewropew u tal-Kunsill (4), awtorizzat it-tqegħid fis-suq tal-lattitol bħala ikel ġdid biex jintuża fis-supplimenti tal-ikel f'kapsuli jew f'pilloli maħsuba għall-popolazzjoni adulta.

                     (5)

                     Fit-22 ta' Marzu 2018, il-kumpanija DuPont Nutrition Biosciences ApS talbet lill-Kummissjoni biex jinbidlu l-kundizzjonijiet tal-użu tal-ikel ġdid lattitol fis-sens tal-Artikolu 10(1) tar-Regolament (UE) 2015/2283. L-applikazzjoni talbet li fost il-forom permessi, jiġi inkluż il-lattitol f'forma ta' trab biex jintuża fis-supplimenti tal-ikel.

                     (6)

                     Il-Kummissjoni ma talbitx opinjoni mingħand l-Awtorità Ewropea dwar is-Sigurtà fl-Ikel skont l-Artikolu 10(3) billi l-emenda tal-kundizzjonijiet tal-użu tal-ikel ġdid lattitol li titlob li fost il-forom permessi, jiġi inkluż il-lattitol f'forma ta' trab biex jintuża fis-supplimenti tal-ikel, x'aktarx ma tħallix effetti fuq is-saħħa tal-bniedem.

                     (7)

                     Il-livell massimu tal-lattitol awtorizzat bid-Deċiżjoni ta' Implimentazzjoni (UE) 2017/450 bħala ikel ġdid biex jintuża fis-supplimenti tal-ikel f'kapsuli jew f'pilloli huwa ta' 20 g/kuljum. Il-livell tal-użu propost tal-ikel ġdid lattitol fil-forma ta' trab fl-istess kategorija tal-ikel jikkorrispondi għall-ogħla livell li huwa awtorizzat bħalissa. Għalhekk, jixraq li jiġu emendati l-kundizzjonijiet tal-użu tal-lattitol biex jiġi awtorizzat l-użu tiegħu f'forma ta' trab fil-livell massimu awtorizzat eżistenti.

                     (8)

                     L-informazzjoni pprovduta fl-applikazzjoni tagħti biżżejjed raġunijiet biex jiġi stabbilit li l-applikazzjoni għat-tibdil tal-kundizzjonijiet tal-użu tal-ikel ġdid lattitol li titlob li fost il-forom permessi, jiġi inkluż il-lattitol f'forma ta' trab biex jintuża fis-supplimenti tal-ikel, tikkonforma mal-Artikolu 12(2) tar-Regolament (UE) 2015/2283.

                     (9)

                     Id-Direttiva 2002/46/KE tal-Parlament Ewropew u tal-Kunsill (5) tistabbilixxi rekwiżiti dwar is-supplimenti tal-ikel. Il-forma addizzjonali tal-lattitol li trid tintuża fis-supplimenti tal-ikel jenħtieġ li tkun awtorizzata mingħajr preġudizzju għal dik id-Direttiva.

                     (10)

                     Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf.

               ADOTTAT DAN IR-REGOLAMENT:

            Artikolu 1

               1.   L-entrata fil-lista tal-Unjoni ta' ikel ġdid awtorizzat kif previst fl-Artikolu 8 tar-Regolament (UE) 2015/2283, li tirreferi għas-sustanza lattitol, għandha tiġi emendata kif speċifikat fl-Anness ta' dan ir-Regolament.

               2.   L-entrata fil-lista tal-Unjoni msemmija fil-paragrafu 1 għandha tinkludi l-kundizzjonijiet tal-użu u r-rekwiżiti tat-tikkettar stipulati fl-Anness ta' dan ir-Regolament.

               3.   L-awtorizzazzjoni prevista f'dan l-Artikolu għandha tkun mingħajr preġudizzju għad-dispożizzjonijiet tad-Direttiva 2002/46/KE.

            Artikolu 2
            L-Anness tar-Regolament ta' Implimentazzjoni tal-Kummissjoni (UE) 2017/2470 huwa emendat skont l-Anness ta' dan ir-Regolament.

            Artikolu 3
            Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-26 ta' Settembru 2018.

                  Għall-Kummissjoni

                  Il-President

               Jean-Claude JUNCKER

            (1)  ĠU L 327, 11.12.2015, p. 1.

            (2)  Ir-Regolament ta' Implimentazzjoni tal-Kummissjoni (UE) 2017/2470 tal-20 ta' Diċembru 2017 li jistabbilixxi l-lista tal-Unjoni tal-ikel ġdid skont ir-Regolament (UE) 2015/2283 tal-Parlament Ewropew u tal-Kunsill dwar ikel ġdid (ĠU L 351, 30.12.2017, p. 72).

            (3)  Id-Deċiżjoni ta' Implimentazzjoni tal-Kummissjoni (UE) 2017/450 tat-13 ta' Marzu 2017 li tawtorizza t-tqegħid fis-suq tal-lattitol bħala ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill (ĠU L 69, 15.3.2017, p. 31).

            (4)  Ir-Regolament (KE) Nru 258/97 tal-Parlament Ewropew u tal-Kunsill tas-27 ta' Jannar 1997 dwar l-ikel il-ġdid u l-ingredjenti tal-ikel il-ġdid (ĠU L 43, 14.2.1997, p. 1).

            (5)  Id-Direttiva 2002/46/KE tal-Parlament Ewropew u tal-Kunsill tal-10 ta' Ġunju 2002 dwar l-approssimazzjoni tal-liġijiet tal-Istati Membri dwar is-supplimenti tal-ikel (ĠU L 183, 12.7.2002, p. 51).

            ANNESS
            L-entrata għal “Lattitol” fit-Tabella 1 (L-ikel il-ġdid awtorizzat) tal-Anness tar-Regolament ta' Implimentazzjoni (UE) 2017/2470 tiġi sostitwita b'li ġej:

                           L-ikel il-ġdid awtorizzat

                           Il-kundizzjonijiet li fihom jista' jintuża l-ikel il-ġdid

                           Rekwiżiti tat-tikkettar speċifiċi oħrajn

                           Rekwiżiti oħrajn

                           “Lattitol

                              Il-kategorija tal-ikel speċifikat

                              Livelli massimi

                           Id-denominazzjoni tal-ikel il-ġdid fuq it-tikkettar tas-supplimenti tal-ikel li fihom minn dan l-ikel għandha tkun ‘Lattitol’”

                           Is-supplimenti tal-ikel kif iddefiniti fid-Direttiva 2002/46/KE (kapsuli, pilloli jew trab) maħsuba għall-popolazzjoni adulta.

                           20 g kuljum


title: Regolament ta' Implimentazzjoni tal-Kummissjoni (UE) 2018/1295 tas-26 ta' Settembru 2018 li japprova s-sustanza bażika żejt tal-basal, skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011 (Test b'rilevanza għaż-ŻEE.)

text:
                  27.9.2018

                  MT

                  Il-Ġurnal Uffiċjali tal-Unjoni Ewropea

                  L 243/7

         REGOLAMENT TA' IMPLIMENTAZZJONI TAL-KUMMISSJONI (UE) 2018/1295
         tas-26 ta' Settembru 2018
         li japprova s-sustanza bażika żejt tal-basal, skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikolari l-Artikolu 23(5) flimkien mal-Artikolu 13(2) tiegħu,
         Billi:

                     (1)

                     Fit-12 ta' Diċembru 2016 il-Kummissjoni rċeviet applikazzjoni mingħand Bionext, għall-approvazzjoni taż-żejt tal-basal bħala sustanza bażika. Dik l-applikazzjoni wara tlestiet permezz tal-informazzjoni meħtieġa skont it-tieni subparagrafu tal-Artikolu 23(3) tar-Regolament (KE) Nru 1107/2009.

                     (2)

                     Il-Kummissjoni talbet lill-Awtorità Ewropea dwar is-Sigurtà fl-Ikel (“l-Awtorità”) għall-assistenza xjentifika. L-Awtorità pprovdiet lill-Kummissjoni b'rapport tekniku dwar iż-żejt tal-basal fil-31 ta' Ottubru 2017 (2).

                     (3)

                     Fil-25 ta' Mejju 2018, il-Kummissjoni ppreżentat l-abbozz tar-rapport ta' reviżjoni (3), kif ukoll abbozz ta' dan ir-Regolament lill-Kumitat Permanenti dwar il-Pjanti, l-Annimali, l-Ikel u l-Għalf fid-19 ta' Lulju 2018 u ffinalizzathom għal-laqgħa ta' dak il-Kumitat fl-20 ta' Lulju 2018.

                     (4)

                     Id-dokumentazzjoni mogħtija mill-applikant turi li ż-żejt tal-basal jissodisfa l-kriterji ta' oġġett tal-ikel kif iddefinit fl-Artikolu 2 tar-Regolament (KE) Nru 178/2002 tal-Parlament Ewropew u tal-Kunsill (4). Barra minn hekk, is-sustanza ma tintużax b'mod predominanti għal skopijiet ta' protezzjoni tal-pjanti, iżda madankollu hija utli għall-protezzjoni tal-pjanti fi prodott li jkun fih is-sustanza. B'hekk, trid titqies bħala sustanza bażika.

                     (5)

                     Minn bosta eżaminazzjonijiet li saru deher li ż-żejt tal-basal jista' jkun mistenni li jissodisfa, b'mod ġenerali, ir-rekwiżiti stabbiliti fl-Artikolu 23 tar-Regolament (KE) Nru 1107/2009, b'mod partikolari fir-rigward tal-użi li kienu eżaminati u ddettaljati fir-rapport ta' reviżjoni tal-Kummissjoni. Għaldaqstant jixraq li ż-żejt tal-basal jiġi approvat bħala sustanza bażika.

                     (6)

                     F'konformità mal-Artikolu 13(2) tar-Regolament (KE) Nru 1107/2009 flimkien mal-Artikolu 6 tiegħu, u fid-dawl tal-għarfien xjentifiku u tekniku attwali, jeħtieġ madankollu li jiġu inklużi ċerti kundizzjonijiet għall-approvazzjoni, li huma spjegati fid-dettall fl-Anness I ta' dan ir-Regolament.

                     (7)

                     B'konformità mal-Artikolu 13(4) tar-Regolament (KE) Nru 1107/2009, jenħtieġ li l-Anness tar-Regolament ta' Implimentazzjoni tal-Kummissjoni (UE) Nru 540/2011 (5) jiġi emendat skont dan.

                     (8)

                     Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf.

               ADOTTAT DAN IR-REGOLAMENT:

            Artikolu 1
            Approvazzjoni ta' sustanza bażika
            Is-sustanza taż-żejt tal-basal hija approvata bħala sustanza bażika kif stabbilit fl-Anness I.

            Artikolu 2
            Emendi tar-Regolament ta' Implimentazzjoni (UE) Nru 540/2011
            Ir-Regolament ta' Implimentazzjoni (UE) Nru 540/2011 huwa emendat skont l-Anness II ta' dan ir-Regolament.

            Artikolu 3
            Dħul fis-seħħ
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-26 ta' Settembru 2018.

                  Għall-Kummissjoni

                  Il-President

               Jean-Claude JUNCKER

            (1)  ĠU L 309, 24.11.2009, p. 1.

            (2)  EFSA (European Food Safety Authority), 2017. Technical report on the outcome of the consultation with Member States and EFSA on the basic substance application for onion oil for use in plant protection as repellent. EFSA supporting publication 2017:EN-1315. 36 pp. doi:10.2903/sp.efsa.2017.EN-1315.

            (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.

            (4)  Ir-Regolament (KE) Nru 178/2002 tal-Parlament Ewropew u tal-Kunsill tat-28 ta' Jannar 2002 li jistabbilixxi l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta' sigurtà tal-ikel (ĠU L 31, 1.2.2002, p. 1).

            (5)  Ir-Regolament ta' Implimentazzjoni tal-Kummissjoni (UE) Nru 540/2011 tal-25 ta' Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f'dak li għandu x'jaqsam mal-lista ta' sustanzi attivi approvati (ĠU L 153, 11.6.2011, p. 1).

            ANNESS I

                        Isem Komuni, Numri ta' Identifikazzjoni

                        Isem IUPAC

                        Purità (1)

                        Data tal-approvazzjoni

                        Dispożizzjonijiet speċifiċi

                        Żejt tal-basal
                        Nru CAS: 8002-72-0

                        Mhux applikabbli

                        Tajjeb għall-ikel

                        Is-17 ta' Ottubru 2018

                        Iż-żejt tal-basal jista' jintuża f'konformità mal-kundizzjonijiet speċifiċi inklużi fil-konklużjonijiet tar-rapport ta' reviżjoni dwar iż-żejt tal-basal (SANCO/10615/2018) u b'mod partikolari fl-Appendiċijiet I u II tiegħu.

               (1)  Aktar dettalji dwar l-identità, l-ispeċifikazzjoni u l-modalitajiet tal-użu tas-sustanza attiva jinsabu fir-rapport ta' reviżjoni.

            ANNESS II
            Fil-Parti C tal-Anness tar-Regolament ta' Implimentazzjoni (UE) Nru 540/2011, tiżdied l-entrata li ġejja:

                           Numru

                           Isem Komuni, Numri ta' Identifikazzjoni

                           Isem IUPAC

                           Purità (1)

                           Data tal-approvazzjoni

                           Dispożizzjonijiet speċifiċi

                           “20

                           Żejt tal-basal
                           Nru CAS: 8002-72-0

                           Mhux applikabbli

                           Tajjeb għall-ikel

                           Is-17 ta' Ottubru 2018

                           Iż-żejt tal-basal jista' jintuża f'konformità mal-kundizzjonijiet speċifiċi inklużi fil-konklużjonijiet tar-rapport ta' reviżjoni dwar iż-żejt tal-basal (SANTE/10615/2018) u b'mod partikolari fl-Appendiċijiet I u II tiegħu.”

               (1)  Aktar dettalji dwar l-identità, l-ispeċifikazzjoni u l-modalitajiet tal-użu tas-sustanza attiva jinsabu fir-rapport ta' reviżjoni.


title: Regolament ta' Implimentazzjoni tal-Kummissjoni (UE) 2018/1517 tal-11 ta' Ottubru 2018 li jistabbilixxi regoli dettaljati li jimplimentaw ċerti dispożizzjonijiet tar-Regolament tal-Kunsill (UE) 2018/581 li temporanjament jissospendi d-dazji awtonomi tat-Tariffa Doganali Komuni fuq ċertu tip ta' prodotti maħsuba li jiġu inkorporati jew użati f'inġenji tal-ajru

text:
                  12.10.2018

                  MT

                  Il-Ġurnal Uffiċjali tal-Unjoni Ewropea

                  L 256/58

         REGOLAMENT TA' IMPLIMENTAZZJONI TAL-KUMMISSJONI (UE) 2018/1517
         tal-11 ta' Ottubru 2018
         li jistabbilixxi regoli dettaljati li jimplimentaw ċerti dispożizzjonijiet tar-Regolament tal-Kunsill (UE) 2018/581 li temporanjament jissospendi d-dazji awtonomi tat-Tariffa Doganali Komuni fuq ċertu tip ta' prodotti maħsuba li jiġu inkorporati jew użati f'inġenji tal-ajru
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea (TFUE),
         Wara li kkunsidrat ir-Regolament tal-Kunsill (UE) 2018/581 tas-16 ta' April 2018 li temporanjament jissospendi d-dazji awtonomi tat-Tariffa Doganali Komuni fuq ċertu tip ta' prodotti maħsuba li jiġu inkorporati jew użati f'inġenji tal-ajru (1), u b'mod partikolari l-Artikolu 1(1) u (2) u l-Artikolu 2(1) u (2) tiegħu,
         Billi:

                     (1)

                     Is-sospensjoni tad-dazji doganali stabbilita fir-Regolament (UE) 2018/581 tapplika biss għal ċertu prodotti li jridu jiġu inkorporati jew użati f'inġenji tal-ajru u f'partijiet tagħhom. Il-Kummissjoni trid tistabbilixxi lista ta' dawk il-prodotti b'referenza għall-kodiċijiet tan-Nomenklatura Magħquda tagħhom.

                     (2)

                     Biex il-prodotti jibbenefikaw mis-sospensjoni tad-dazji awtonomi tat-tariffa doganali komuni stabbilita fir-Regolament (UE) 2018/581, l-awtoritajiet doganali jrid ikollhom għad-dispożizzjoni tagħhom xi ċertifikat tat-tip bħaċ-ċertifikat tar-rilaxx awtorizzat tal-Formola 1 tal-Aġenzija Ewropea tas-Sikurezza tal-Avjazzjoni (EASA) jew ċertifikat ekwivalenti. L-EASA kkonkludiet ftehimiet bilaterali dwar is-sikurezza fl-avjazzjoni jew ftehimiet ta' ħidma teknika ma' ċerti pajjiżi terzi li joħorġu dawn it-tipi ta' ċertifikati. Għalhekk jixraq li ċ-ċertifikati maħruġa minn dawk il-pajjiżi jitqiesu ekwivalenti għall-Formola 1 tal-EASA.

                     (3)

                     Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,

               ADOTTAT DAN IR-REGOLAMENT:

            Artikolu 1
            Il-lista ta' intestaturi, subintestaturi u kodiċijiet tan-Nomenklatura Magħquda, kif stabbilita fl-Anness I tar-Regolament tal-Kunsill (KEE) Nru 2658/87 (2) tal-prodotti li jibbenefikaw mis-sospensjoni tad-dazju stabbilita fl-Artikolu 1(1) tar-Regolament (UE) 2018/581 hija stabbilita fl-Anness I ta' dan ir-Regolament.

            Artikolu 2
            Il-lista ta' ċertifikati li jitqiesu ekwivalenti għall-Formola 1 tal-EASA taċ-ċertifikati tar-rilaxx awtorizzat, kif imsemmija fl-Artikolu 2(1) tar-Regolament (UE) 2018/581, hija stabbilita fl-Anness II ta' dan ir-Regolament.

            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-11 ta' Ottubru 2018.

                  Għall-Kummissjoni

                  Il-President

               Jean-Claude JUNCKER

            (1)  ĠU L 98, 18.4.2018, p. 1.

            (2)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).

            ANNESS I

               Lista ta' intestaturi, subintestaturi u kodiċijiet NM tan-Nomenklatura Magħquda (1)
               kif imsemmija fl-Artikolu 1

                        Kapitolu

                        Lista ta' intestaturi u subintestaturi tan-Nomenklatura Magħquda

                        Intestaturi SA

                        Subintestaturi SA

                        Kodiċijiet NM

                           27

                        2712 10

                        2710 19 81 , 2710 19 83 , 2710 19 87 ,

                           28

                        2804 40 , 2811 21 , 2818 20

                           29

                        2919 , 2933

                        2922 19

                        2916 39 90

                           32

                        3203  sa 3214

                           34

                        3402

                        3403 19 , 3403 99

                           35

                        3506

                           36

                        3601 , 3603  u 3604

                           38

                        3809  sa 3815 , 3819 , 3820 , 3824

                           39

                        3903 , 3904 , 3905 , 3906 , 3908 , 3909 , 3910 , 3911 , 3915 , 3916 , 3917 , 3918  sa 3926

                        3901 20 , 3902 10 , 3902 30 , 3907 30 , 3907 40 , 3907 91 ,

                           40

                        4007  sa 4013 , 4016

                           42

                        4205

                           45

                        4504

                           52

                        5204 , 5205 , 5209 , 5211 , 5212

                           53

                        5310

                        5309 29

                           54

                        L-intestaturi kollha

                           55

                        L-intestaturi kollha

                           56

                        L-intestaturi kollha

                           57

                        L-intestaturi kollha

                           58

                        L-intestaturi kollha

                           59

                        L-intestaturi kollha

                           60

                        6006

                           63

                        6303 , 6305

                        6304 92 , 6304 93 , 6304 99 , 6306 12 , 6307 20 , 6307 90

                           65

                        6506 10

                           68

                        6812 , 6813

                           69

                        6903 , 6909

                           70

                        7007 , 7008 , 7009 , 7011 , 7014 , 7019 , 7020

                        7002 39 , 7015 90

                           73

                        7303 , 7307 , 7309 , 7310 , 7311 , 7315 , 7318 , 7320 , 7322  sa 7326

                           74

                        7407  sa 7413 , 7415 , 7418 , 7419

                           75

                        7505 , 7506 , 7507

                           76

                        7601 , 7603  sa 7614 , 7616

                        7615 20

                           78

                        7804 11 , 7804 19 , 7806 00

                           79

                        7901 , 7905 , 7907

                           81

                        L-intestaturi kollha

                           82

                        8203  sa 8207 , 8210 , 8211

                           83

                        8301 , 8302 , 8303 , 8307  sa 8311

                           84

                        8405 , 8407 , 8409 , 8411  sa 8414 , 8418 , 8419 , 8421  sa 8424 , 8431 , 8443 , 8467 , 8479 , 8481  sa 8484  u 8487

                        8406 90 , 8408 90 , 8410 90 , 8415 81  sa 8415 90 , 8427 90 , 8455 30 , 8455 90

                           85

                        8501  sa 8508 , 8511 , 8512 , 8513 , 8516 , 8518 , 8519 , 8521 , 8522 , 8525  sa 8531 , 8535  sa 8540 , 8543 , 8544 , 8545 , 8546 , 8547

                        8548 90

                           87

                        8716 80

                           88

                        8803 , 8804 , 8805

                           89

                        8907

                        8906 90 ,

                           90

                        9002 , 9005 , 9006 , 9007 , 9013 , 9014 , 9015 , 9017 , 9020 , 9025 , 9027  sa 9033

                        9001 10 , 9001 20 , 9001 90 , 9010 60 , 9022 90

                           91

                        9104 , 9106 , 9107 , 9109 , 9114

                        9110 12 , 9110 90

                           92

                        9208 90

                           94

                        9403 , 9404 , 9405

                        9401 90 10

                           96

                        9606 , 9607

                        9603 50 , 9603 90 , 9617 00

               (1)  Kif stabbilit fl-Anness tar-Regolament ta' Implimentazzjoni tal-Kummissjoni (UE) 2017/1925 tat-12 ta' Ottubru 2017 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 282, 31.10.2017, p. 1).

            ANNESS II

               Lista ta' ċertifikati ekwivalenti kif imsemmi fl-Artikolu 2

                        Awtorità tal-Avjazzjoni

                        Ċertifikat tar-Rilaxx Awtorizzat

                        Joint Aviation Authorities (Europe)

                        JAA FORM 1

                        Federal Aviation Administration (USA)

                        FAA Form 8130-3

                        Transport Kanada Civil Aviation

                        TCCA FORM ONE
                        TCCA 24-0078

                        National Civil Aviation Agency (Brazil)

                        Form F-100-01 (SEGVOO 003)

                        Directorate General of Civil Aviation (Turkey)

                        SHGM FORM 1

                        Civil Aviation Safety Authority (Awstralja)

                        CASA FORM 1

                        Civil Aviation Authority of Singapore

                                    —

                                    CAAS (AW)95

                                    —

                                    CAAS (AW)96

                        Japan Civil Aviation Bureau

                        Form 18

                        Civil Aviation Administration of China

                        CAAC Form AAC-038

                        Civil Aviation Department (Hong Kong)

                        CAD FORM ONE

                        Civil Aviation Authority of Vietnam

                        CAAV FORM ONE

                        Directorate General of Civil Aviation (Indonesia)

                        DAAO Form 21-18

                        Civil Aviation Authority of the Philippines

                        CAAP FORM 1

                        General Authority of Civil Aviation (Saudi Arabia)

                        GACA SS&AT _F8130-3

                        General Civil Aviation Authority (United Arab Emirates)

                        AW FORM 1

                        Civil Aviation Authority of New Zealand

                        Statement of compliance with airworthiness requirements (Dikjarazzjoni ta' konformità mar-rekwiżiti tal-ajrunavigabbiltà)
                        CAA FORM 8110-3

                        Federal Air Transport Agency of the Russian Federation

                        AIRWORTHINESS APPROVAL TAG (TIKKETTA TA' APPROVAZZJONI TAL-AJRUNAVIGABBILTÀ)

                        Form C-5

                        Moroccan Civil Aviation Authority

                        MCAA Form


title: Regolament ta' Implimentazzjoni tal-Kummissjoni (UE) 2018/1562 tat-18 ta' Ottubru 2018 li jemenda għall-292 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati mal-ISIL (Da'esh) u mal-organizzazzjoni Al-Qaida

text:
                  18.10.2018

                  MT

                  Il-Ġurnal Uffiċjali tal-Unjoni Ewropea

                  LI 261/1

         REGOLAMENT TA' IMPLIMENTAZZJONI TAL-KUMMISSJONI (UE) 2018/1562
         tat-18 ta' Ottubru 2018
         li jemenda għall-292 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati mal-ISIL (Da'esh) u mal-organizzazzjoni Al-Qaida
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KE) Nru 881/2002 tas-27 ta' Mejju 2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati mal-ISIL (Da'esh) u mal-organizzazzjoni Al-Qaida (1), u b'mod partikolari l-Artikolu 7(1)(a) u l-Artikolu 7a(1) tiegħu,
         Billi:

                     (1)

                     L-Anness I tar-Regolament (KE) Nru 881/2002 jelenka l-persuni, il-gruppi u l-entitajiet koperti mill-iffriżar ta' fondi u riżorsi ekonomiċi skont dak ir-Regolament.

                     (2)

                     Fil-15 ta' Ottubru 2018, il-Kumitat tas-Sanzjonijiet tal-Kunsill għas-Sigurtà tan-Nazzjonijiet Uniti ddeċieda li jżid annotazzjoni waħda mal-lista tal-persuni, il-gruppi u l-entitajiet tiegħu li għalihom għandu japplika l-iffriżar tal-fondi u riżorsi finanzjarji. Għalhekk jenħtieġ li l-Anness I tar-Regolament (KE) Nru 881/2002 jiġi emendat skont dan.

                     (3)

                     Sabiex jiġi żgurat li l-miżuri previsti f'dan ir-Regolament ikunu effettivi, jenħtieġ li dan jidħol fis-seħħ immedjatament,

               ADOTTAT DAN IR-REGOLAMENT:

            Artikolu 1
            L-Anness I tar-Regolament (KE) Nru 881/2002 huwa emendat skont l-Anness ta' dan ir-Regolament.

            Artikolu 2
            Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-18 ta' Ottubru 2018.

                  Għall-Kummissjoni,

                  F'isem il-President,

                  Il-Kap tas-Servizz għall-Istrumenti tal-Politika Barranija

            (1)  ĠU L 139, 29.5.2002, p. 9.

            ANNESS
            Fl-Anness I tar-Regolament (KE) Nru 881/2002, tiddaħħal l-entrata li ġejja taħt l-intestatura “Persuni fiżiċi”:

               “ANJEM CHOUDARY (alias Abu Luqman). Data tat-twelid: 18.1.1967. Post tat-twelid: Welling, Londra, ir-Renju Unit. Indirizz: Il-Ħabs ta' Frankland, ir-Renju Unit. Nazzjonalità: Brittanika. Nru tal-passaport: 516384722 (Passaport tar-Renju Unit maħruġ mill-Uffiċċju tal-Passaporti ta' Glasgow fis-6.5.2013, jiskadi fis-6.6.2023). Data tan-nomina msemmija fl-Artikolu 7d(2)(i): 15.10.2018.”


title: Regolament ta' Implimentazzjoni tal-Kunsill (UE) 2018/1605 tal-25 ta' Ottubru 2018 li jimplimenta r-Regolament (UE) 2015/1755 dwar miżuri restrittivi fid-dawl tas-sitwazzjoni fil-Burundi

text:
                  26.10.2018

                  MT

                  Il-Ġurnal Uffiċjali tal-Unjoni Ewropea

                  L 268/18

         REGOLAMENT TA' IMPLIMENTAZZJONI TAL-KUNSILL (UE) 2018/1605
         tal-25 ta' Ottubru 2018
         li jimplimenta r-Regolament (UE) 2015/1755 dwar miżuri restrittivi fid-dawl tas-sitwazzjoni fil-Burundi
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament tal-Kunsill (UE) 2015/1755 tal-1 ta' Ottubru 2015 dwar miżuri restrittivi fid-dawl tas-sitwazzjoni fil-Burundi, u b'mod partikolari l-Artikolu 13(4) tiegħu (1),
         Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
         Billi:

                     (1)

                     Fl-1 ta' Ottubru 2015, il-Kunsill adotta r-Regolament (UE) 2015/1755 dwar miżuri restrittivi fid-dawl tas-sitwazzjoni fil-Burundi.

                     (2)

                     Hija disponibbli informazzjoni ta' identifikazzjoni addizzjonali dwar persuna fiżika waħda.

                     (3)

                     Għalhekk, jenħtieġ li l-Anness I għar-Regolament (UE) 2015/1755 jiġi emendat skont dan,

               ADOTTA DAN IR-REGOLAMENT:

            Artikolu 1
            L-Anness I għar-Regolament (UE) 2015/1755 huwa emendat kif stabbilit fl-Anness għal dan ir-Regolament.

            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-25 ta' Ottubru 2018.

                  Għall-Kunsill

                  Il-President

               J. BOGNER-STRAUSS

            (1)  ĠU L 257, 2.10.2015, p. 1.

            ANNESS
            Fl-Anness I għar-Regolament (UE) 2015/1755, l-entrata 3 taħt l-intestatura “Lista ta' persuni fiżiċi u ġuridiċi, entitajiet u korpi msemmija fl-Artikolu 2” hija sostitwita b'li ġej:

                           Isem

                           Informazzjoni ta' identifikazzjoni

                           Raġunijiet għad-deżinjazzjoni

                           “3.

                           Mathias/Joseph NIYONZIMA
                           magħruf ukoll bħala KAZUNGU

                           Data tat-twelid: 6.3.1956; 2.1.1967
                           Post tat-twelid:Komun ta' Kanyosha, Mubimbi, Provinċja ta' Bujumbura Rurali, Burundi
                           Numru ta' reġistrazzjoni (SNR): O/00064
                           Nazzjonalità Burundjana.
                           Numru tal-passaport: OP0053090

                           Uffiċjal fis-Servizz tal-Intelligence Nazzjonali. Responsabbli li fixkel it-tfittxija għal soluzzjoni politika fil-Burundi billi inċita l-vjolenza u atti ta' repressjoni waqt il-protesti li bdew fis-26 ta' April 2015 wara li tħabbret il-kandidatura presidenzjali tal-President Nkurunziza. Responsabbli li għen iħarreġ, jikkoordina u jarma lill-milizzji paramilitari Imbonerakure, inkluż barra l-Burundi, li huma responsabbli għal atti ta' vjolenza, repressjoni u abbużi serji kontra d-drittijiet tal-bniedem fil-Burundi.”